รัฐบาลช่วยเหลือประชาชนกระทบภัยแล้งปีนี้น้อยที่สุด พร้อมสั่งปรับเร่งเตรียมมาตรการรับมือฤดูฝน
พลเอก ประวิตร วงษ์สุวรรณ รองนายกรัฐมนตรี ประชุมคณะอนุกรรมการอำนวยการด้านบริหารจัดการทรัพยากรน้ำ ครั้งที่ 1/2565 ผ่านระบบ VTC ณ ห้องประชุมมูลนิธิป่ารอยต่อฯ เพื่อติดตามผลดำเนินงานตามมาตรการฤดูแล้งและมาตรการรับมือฤดูฝน ปี 65ที่ประชุมรับทราบภาพรวมการคาดการณ์ปริมาณฝน เดือนมีนาคม- เมษายน 2565 มากกว่าปกติ มีแหล่งน้ำขนาดใหญ่ต้องเฝ้าระวังเสี่ยงน้ำน้อย 5 แห่ง สำหรับความก้าวหน้าของ 9 มาตรการรับรองสถานการณ์ขาดแคลนน้ำฤดูแล้ง ปี 2564/65 การบริหารจัดการน้ำในพื้นที่เฝ้าระวังเสี่ยงภาวะน้ำแล้ง ทั้งด้านการอุปโภค-บริโภค ด้านการเกษตรและด้านคุณภาพน้ำ ยังสามารถควบคุมได้ตามแผนงานและเป็นไปตามเป้าหมาย ที่มุ่งจัดสรรน้ำให้เพียงพอต่อการเกษตร การอุปโภค-บริโภค และการควบคุมคุณภาพน้ำจากนั้นร่วมพิจารณาและให้ความเห็นชอบ (ร่าง) มาตรการรับมือฤดูฝน ปี 2565 ซึ่ง สทนช.ได้ ประชุมถอดบทเรียนการบริหารจัดการน้ำฤดูฝนปี 2564 จากหน่วยงานต่างๆ และร่วมกำหนด 13 มาตรการ รับมือ ประกอบด้วย การคาดการณ์ชี้เป้าพื้นที่เสี่ยงน้ำท่วม การบริหารจัดการพื้นที่ลุ่มต่ำ การปรับปรุง เกณฑ์บริหารจัดการน้ำในแหล่งน้ำขนาดต่างๆ การซ่อมแซมปรับปรุงระบบระบายน้ำ การแก้ปัญหาสิ่ง กีดขวางทางน้ำ การขุดลอกคูคลอง การเตรียมพร้อมประจำพื้นที่เสี่ยง การเพิ่มประสิทธิภาพการใช้น้ำและ การส่งน้ำ การตรวจความมั่นคงปลอดภัยผนังกั้นน้ำ การซักซ้อมพื้นที่อพยพและแผนเผชิญเหตุ การตั้งศูนย์ ส่วนหน้าก่อนเกิดภัย การสร้างการรับรู้และประชาสัมพันธ์ รวมทั้งการติดตามประเมินผล เพื่อปรับการ บริหารจัดการให้เกิดประโยชน์ต่อส่วนรวมสูงสุดพลเอก ประวิตร แสดงความพอใจการบริหารจัดการน้ำในฤดูแล้งภาพรวมที่ผ่านมา และขอบคุณ สทนช.และหน่วยงานที่เกี่ยวข้อง ที่สามารถจัดสรรน้ำได้อย่างเพียงพอต่อการเพาะปลูกของเกษตรกรและยังไม่พบสถานการณ์ขาดแคลนน้ำอุปโภค-บริโภคในปัจจุบัน พร้อมทั้งย้ำ สทนช.ให้การช่วยเหลือต่อเนื่อง ให้ประชาชนได้รับผลกระทบจากภัยแล้งน้อยที่สุด สำหรับฤดูฝนที่จะมาถึงนี้ ขอให้ทุกหน่วยงาน แข็งขันและเร่งเตรียมความพร้อมรับมือฤดูฝนที่กำหนด ให้เร็วขึ้น